DELTA พุ่งแรง 9% โบรกฯคาดเก็งกำไรทางเทคนิค-ลุ้นงบไตรมาส 3/63 โตดีต่อเนื่อง
DELTA พุ่งแรง 9% โบรกฯคาดเก็งกำไรทางเทคนิค-ลุ้นงบไตรมาส 3/63 โตดีต่อเนื่อง
DELTA พุ่งแรง 9% โบรกฯคาดเก็งกำไรทางเทคนิค-ลุ้นงบไตรมาส 3/63 โตดีต่อเนื่อง
16 ก.ย. 2563

ผู้สื่อข่าวรายงานว่า บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ณ เวลา 15.36น. อยู่ที่ระดับ 135.50 บาท บวก 10.00 บาท หรือ 7.97% ด้วยมูลค่าซื้อขาย 722.48 ล้านบาท

นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ราคาหุ้นบมจ.เดลต้า อีเลคโทรนิคส์ (ประเทศไทย) (DELTA) ปรับตัวขึ้นในวันนี้ คาดว่าจะเป็นการเข้ามาเล่นเก็งกำไรของนักลงทุน จากความคาดหวังผลกำไรของ DELTA ในงวดไตรมาส 3/63 น่าจะออกมาดีต่อเนื่องจากไตรมาส 2/63 ที่กำไรออกมาดีจากกำลังซื้อที่เข้ามา
นอกจากนี้สัญญาณทางเทคนิคก็เป็นขาขึ้นด้วย โดยมีแนวต้านที่ 146 บาท ส่วนแนวรับ 133 บาท ซึ่งเมื่อราคาหุ้น DELTA ขึ้นมาเหนือ 140 บาท จะต้องระวังแรงขายทำกำไรด้วย และราคาปัจจุบันก็ถือว่า Upside มีไม่มาก แต่ราคาหุ้น DELTA ยังอยู่ในระดับ New High อยู่
ด้านบล.ฟินันเซีย ไซรัส ระบุในบทวิเคราะห์ฯแนะ”ซื้อ”หุ้น DELTA มองราคากำลังเข้าสู่รอบการฟื้นตัวรอบใหม่